ད་ལྟའི་ཆར་རྒྱ་ནག་གཞུང་ཕྱོགས་ནས་ཧྥན་པིན་པིན་གྱི་གནས་ཚུལ་སྐོར་ལ་གང་ཡང་བརྗོད་མེད་ནའང་།ཨ་རིའི་ནེའུ་ཡོག་དུས་བབ་ཀྱིས་སྤེལ་བའི་གནས་ཚུལ་ནང་།ཧྥན་པིན་པིན་བོར་བརླག་མ་ཕྱིན་པའི་ཉིན་འགའི་སྔོན།རྒྱ་ནག་གཞུང་འབྲེལ་གྱི་གསར་འགྱུར་བརྙན་སྒྲོན་པ་ཟེར་བ་ཞིག་གིས།ཁོ་རང་སྒེར་གྱི་ཝེ་པའོ་ནང་ཧྥན་པིན་པིན་གྱིས་གློག་བརྙན་གཅིག་གི་གན་རྒྱའི་འཛིན་གཉིས་ཁྱེར་ཡོང་སྟེ།རྒྱ་ནག་གཞུང་གི་ཁྲལ་ལ་གཡོལ་ཐབས་བྱེད་བཞིན་སྐོར་བསྒྲགས་ཡོད་པ་དང་།དེ་བཞིན་རྒྱ་ནག་དབུས་ཁྲལ་བསྡུ་ལས་ཁུངས་ཀྱིས་གློག་བརྙན་བཟོ་སྐྲུན་ཁང་ཁག་ལ་ཞིབ་བཤེར་བྱ་རྒྱུ་ཡིན་ལ།གལ་སྲིད་ཁྲལ་གྱི་ཁྲིམས་དང་སྒྲིག་གཞི་ལ་རྡོག་རོལ་བཏང་བའི་གནས་ཚུལ་ཤེས་རྟོགས་བྱུང་ཚེ།ཁྲིམས་ལྟར་ཐག་གཅོད་ནན་མོ་བྱ་རྒྱུ་ཡིན་སྐོར་བསྒྲགས་ཡོད་པ་རེད།